BCPG พุ่งเกือบ 4% นิวไฮตั้งแต่เข้าตลาด เด้งรับผลบวกโครงการโซล่าฟาร์มญี่ปุ่น
 BCPG พุ่งเกือบ 4% นิวไฮตั้งแต่เข้าตลาด เด้งรับผลบวกโครงการโซล่าฟาร์มญี่ปุ่น ล่าสุด ณ เวลา 10.46 น. อยู่ที่ 13.90 บาท บวก 0.50 บาท หรือ 3.75% สูงสุด 14.10 บาท ต่ำสุด 13.20 บาท ด้วยมูลค่าซื้อขาย 144 ล้านบาท
7 ต.ค. 2559

ผู้สื่อข่าวรายงานว่า ราคาหุ้นบริษัท บีซีพีจี จำกัด (มหาชน) หรือ BCPG ล่าสุด ณ เวลา 10.46 น. อยู่ที่ 13.90  บาท บวก 0.50 บาท หรือ 3.75% สูงสุด 14.10 บาท ต่ำสุด 13.20 บาท ด้วยมูลค่าซื้อขาย 144 ล้านบาท ขณะที่ดัชนีหุ้นไทยโดยรวมลบ 0.08%

โดย บล.ทิสโก้ ระบุในบทวิเคราะห์วันนี้ (6 ต.ค.) แนะนำ ซื้อ BCPG ให้ราคาเป้าหมาย 13.20 บาท เนื่องจากบริษัทมีโครงการโซล่าฟาร์มในญี่ปุ่น กำลังการผลิต 77.1 เมกะวัตต์ เข้าในประมาณการปี 60 ซึ่งโครงการนี้จะชัดเจนในไม่กี่เดือนข้างหน้านี้ ดังนั้นมีโอกาสที่ราคาหุ้นจะขึ้นไปถึงระดับมูลค่าที่เหมาะสม (สูงสุด) ขณะที่บริษัทจะประกาศจ่ายเงินปันผลระหว่างกาล และคาดว่าจะจ่ายเงินปันผลเต็มปีที่ 0.52 บาท/หุ้น